cyanic-selkie/wikianc huggingface dataset:
Finanzplaz Lëtzebuerg
Internationaalt Assurancegeschäft
Déi europäesch Bedeitung vum Assurancesecteur gëtt däitlech gemaach duerch d'Importenz vun den Operatiounen, déi iwwer d'Lëtzebuerger Grenze ewech (Libre prestation de services) ofgewéckelt ginn. Awer och duerch den Opschwong vum Réassurancë-Secteur. 2003 waren nämlech 270 Réassurancen zu Lëtzebuerg zougelooss mat engem Primmenopkomme vun 2.902 Mio. Euro.
Entwécklung vun zousätzlechen Dengschtleeschtunssparten.
Aner Dengschtleeschtungsparten hu sech vun 1980 un, am Schiet vun der Finanzplaz, och séier ausgebreet:
D'Lëtzebuerger Finanzplaz an der Europäescher Perspektiv
Eng vun de Froen, déi laang an der EU an och op der Lëtzebuerger Finanzplaz mat Nodrock diskutéiert ginn ass, war déi vun der Quellesteier. Zu Lëtzebuerg gëtt nämlech op de Coupone vun Obligatioune keng Quellesteier erhuewen (Nëmmen d'Coupone vun einheimeschen Aktien ënnerleien enger Quellesteier). Hei gouf gefaart, d'Verallgemengerung an der EU vun der Steier op den Zënse kënnt zu enger Verlagerung vun den europäesche Kapitalmäert a Länner baussent der Europäescher Communautéit féieren. Am Joer 1963 war d'Europäesch Kommissioun an hirem Rapport Segré zwar zum Schluss komm, den Euromaart wier nëmmen ouni Couponsteier denkbar, a si huet deemools fir hir allgemeng Ofschafung plädéiert. Wéi se sech mat där Iddi awer net duerchsetze konnt, koum si zur Conclusioun, d'Harmonisatioun vun de Wettbewerbsbedingungen op den Europäesche Kapitalmäert misst iwwer de Wee vun enger Verallgemengerung vun der Couponssteier an der EU geschéien. Si huet gemengt, datt domat och déi brenzelech Fro vun der Steierhannerzéiung geléist wier. Et koum zu engem Kompromëss, deen den 1. Januar 2006 a Kraaft trëtt. Hie gesäit vir:
D'Gefor, datt d'international Kapitalmouvementer duerch d'Aféierung vu Kontrollmeldungen an enger Quellensteier iwwer Drëttlänner géife lafe war aus der Welt geschaf an d'Oprechterhalung vum Bankgeheimnis op der Finanzplaz Lëtzebuerg domat méiglech.
E puer Chiffren iwwer d'Banken op der Finanzplaz Lëtzebuerg
D'Zuel vun de Banken ass vu 37 am Joer 1970 op 118 am Joer 1985 geklommen. 1985 hu si en Total vun 190 Mrd € als Bilanzzomm ausgewisen, verglach mat 6 Mrd € 1970.
D'Ëntwécklung ass zanterhier weidergaangen: Ufank 2004 waren 170 Banken zu Lëtzebuerg. 2013 waren et der just nach 147, ënner anerem aus follgende Länner:
Hir total Bilanzzomm louch am Mäerz 2004 bei 658 Milliarden Euro. 2011 waren et 793 Milliarden an 2013 713 Milliarden Euro. Den Nettogewënn louch 2013 bei 3,6 Milliarden Euro, géigeniwwer 2,5 Milliarden am Joer 2011.
Wärend 2004 nach 27.980 Persounen op der Finanzplaz Lëtzebuerg geschafft hunn, dovun 19.446 Auslänner a Frontalieren, waren et der 2013 nëmme méi 26.237. Den 31. Dezember 2015 waren et der genee 25.897, 74 méi ewéi déi selwecht Zäit am Joer virdrun.
Gerard Peter Kuiper
De Gerard Peter Kuiper, eigentlech Gerrit Pieter Kuiper, gebuer de 7. Dezember 1905 zu Harenkarspel, a gestuerwen den 23. Dezember 1973 zu Mexiko-Stad, war en US-amerikaneschen Astronom mat hollännescher Ofstamung.
De Kuiper war dat eelst vu véier Kanner. Seng Eltere waren de Gerrit (e geléierte Schneider) an d'Antje, geburen de Vries. De Kuiper huet zanter 1924 op der Universitéit vu Leiden studéiert an huet am Joer 1929 un enger aacht Méint laanger Expeditioun zu enger Sonnendäischtert no Sumatra deelgeholl.
Max Duchscher
De Maximilien "Max" Duchscher (Pseudonym: Max von der Syr, M. v d S.), gebuer de 15. September 1886 zu Wecker, a gestuerwen den 23. September 1956 zu Biwer, war e lëtzebuergeschen Auteur an Industriellen. Hie war den zweeteelste Jong vum André Duchscher aus zweetem Bestietnes.
Gerard Peter Kuiper
No sengem Studium op der Universitéit Leiden a senger Promotioun beim Ejnar Hertzsprung iwwer Duebelstäre goung hien am Joer 1933 an d'USA a war zanter 1937 um Yerkes-Observatoire vun der Universitéit Chicago beschäftegt. Am Joer 1960 grënnt hien op der Universitéit vun Arizona de Lunar and Planetary Laboratory.
Max Duchscher
No senger Primärschoul déi hien zu Wecker, Gréiwemaacher an Iechternach gemaach huet, ass hien an de Gymnase d'Echternach gaangen, wou hie bis 1909 war. Duerno huet hien zu Darmstadt op der Technescher Héichschoul fir Ingenieur studéiert.
Gerard Peter Kuiper
Hie beschäftegt sech haaptsächlech mam Sonnesystem. Hie weist de Kuelendioxid an der Atmosphär vum Mars no an entdeckt d'Atmosphäre vum Titan souwéi den Uranusmound Miranda an den Neptunmound Nereid. Hie schafft och theoreetesch iwwer Froe vun der Genesis vun eisem Sonnesystem a seet déi no him genannt Kuiperceinture viraus.
De Kuiper war och un der Sich no geegnete Landeplaze fir den Apollo-Programm bedeelegt, andeems hien an den 1960er Joren als Chefwëssenschaftler fir de Rangerprojet vun der NASA Biller vun de Moundsonden analyséiert hat. Hien ass wuel de bedeitendste Planéitefuerscher vum 20. Joerhonnert.
Max Duchscher
1918 gouf hie mat der Émilie Juliette Paula Schaak bestuet.
1919, nom Doud vu sengem Brudder Maurice Duchscher, huet hien d'Leedung vun der Usine de Wecker iwwerholl.
1946 gouf hien zum President vun der Union Adolphe (zanter 1947 Union Grand-Duc Adolphe) gewielt an ass dat bis zu sengem Doud am Joer 1956 bliwwen.
Wierker
== Auszeechnungen ==
H2O
H2O ass:
Pretten
Pretten ass eng Uertschaft an der Gemeng Lëntgen.
Geographie
Pretten gëtt 960 fir d'éischt an engem offiziellen Dokument genannt.
Demographie
An der Gemeng Lëntgen hunn um 1. Mäerz 2012 2.700 Leit gewunnt, dovun 102 an der Uertschaft Pretten, dat sinn 3,8 % vun der gesamter Gemengepopulatioun. Dobäi waren d'Lëtzebuerger mat 67 Persounen (65,7 %) déi am meescht vertrueden Nationalitéit, virun de Portugise mat 17 Persounen (16,7 %).
Geschicht vun der Sproochwëssenschaft zu Lëtzebuerg
Dësen Artikel befaasst sech mat der Geschicht vun der Sproochwëssenschaft zu Lëtzebuerg.
D'Ufäng
D'Ufäng dovu ginn an d'19. Joerhonnert zeréck, wéi Lëtzebuerg op eemol als eegene Staat do stoung (kuckt: Geschicht vu Lëtzebuerg), an déi zoustänneg Instanzen hu misse geschaf ginn. Gläichzäiteg waren d'Iddien aus der Romantik populär, datt zu engem "richtege" Staat och eng "eege" Sprooch gehéiere géif. Domat gouf fir d'éischt iwwerhaapt dat, wat bis dohin zu Lëtzebuerg just geschwat, awer ni geschriwwe gouf, nämlech d'Lëtzebuergescht, als Géigestand vun der Fuerschung, mä och als Medium fir d'Literatur, entdeckt (kuckt den Artikel Literatur zu Lëtzebuerg).
Déi éischt Publikatioun, déi sech mam Lëtzebuergeschen ausenaner gesat huet, war dem Mathias Hardt säi Vocalismus der Sauermundart vun 1843. Knapps 5 Joer duerno koum deen éischte Versuch vun engem Dictionnaire iwwer d'Lëtzebuergescht eraus, dem Jean-François Gangler säi Lexicon der Luxemburger Umgangssprache, wie sie in und um Luxemburg gesprochen wurde (1847). An déi selwecht Period fält och dem Peter Klein seng Die Sprache der Luxemburger, e flamboyante Plädoyer fir d'Däitsch (zu deem en d'Lëtzebuergesch zielt), a géint d'Franséisch.
An der zweeter Hallschent vum 19. Joerhonnert gouf d'Sproochfuerschung verdéift, an och Gebidder wéi d'Studéiere vu Gebräicher a vun den Uertschafts- a Flouernimm mat erbäigeholl. Den Edmond de la Fontaine z. B., bekannt fir seng Operetten, huet och Spréchwierder, Kannerreimer, Seechen a Legende gesammelt an dës publizéiert, an och iwwer d'Bräich zu Lëtzebuerg e Buch geschriwwen. Och den Nicolas Gredt huet 1883 e Sagenschatz des Luxemburger Landes erausginn, a vum François Follmann a Martin Schweisthal koume Fuerschungen iwwer Luxemburger Mundarten eraus.
Parallel dozou koumen déi éischt Fachzäitschrëften eraus: an den 1870er Joren d ' Publications de la section historique de l'institut Grand-ducal, an den 1880er d ' Vaterland, an an den 1890er Ons Hémecht. Das Luxemburger Land, "Organ für vaterländische Geschichte, Kunst und Literatur", koum tëscht 1882 an 1886 eraus.
Dem René Engelmann seng Fuerschungen iwwer de Vokalismus der Viandener Mundart (1910) kënnen als éischt wëssenschaftlech Etüd vum Lëtzebuergesche ugesi ginn. Eng éischt Grammaire ass dem Alfred Bertrang seng Grammatik der Areler Mundart vun 1921.
Ëm d'Joerhonnertwenn sinn och Sproochgesellschaften entstanen, wéi deen 1894 gegrënnte Verein für Luxemburger Geschichte, Litteratur und Kunst, deen déi ernimmten Hémecht erausginn huet. Dëse Veräin huet an de Joren duerno e Subsid vum Staat kritt dans l'intrêt de la conservation et de l'étude de l'idiôme luxembourgeois; d'Resultat war d'Wörterbuch der luxemburgischen Mundart vun 1906. Schonn deemools war eng vun den Haaptmotivatiounen, d'Lëtzebuerger "Sproochschätz" ze sammelen, well d'"Rengheet" an d'Ursprénglechkeet" duerch Léinwierder aus dem Franséischen an Däitschen a Gefor bruecht gi wier (Virwuert). Dësen Topos zitt sech wéi e roude Fuedem duerch eng Hellewull vu Publikatioune vum 20. Joerhonnert.
D'Linguistesch Sektioun vum Institut grand-ducal
De 25. Oktober 1924 gouf d ' Luxemburger Sprachgesellschaft gegrënnt, där hir Memberen eng ganz Rëtsch Publikatiounen zu ethnologeschen an onomasteschen Theeme gemaach hunn. Virun allem hu se um Lëtzebuerger Dictionnaire matgeschafft, deem seng Viraarbechten Enn vun den 1930er Joren ofgeschloss waren, deen, wéinst dem Krich awer eréischt vun 1950 un erauskoum. D'Sproochgesellschaft ass duerch e Beschloss vun der Regierung zur Section de linguistique, de folklore et de toponymie vum Institut grand-ducal ëmbenannt ginn.
Déi meescht vun hinne waren och Member vun der Dictionnaires-Kommissioun, déi, wéi se sech 1948 reconstituéiert huet, zesummegesat huet aus dem Joseph Tockert (President), Robert Bruch (Sekretär), Joseph Hess, Ernest Ludovicy, Joseph Meyers, Hélène Palgen an Isi Comes.
De Robert Bruch soll besonnesch ervirgehuewe ginn, well en eng ganz Theorie iwwer d'Entstoe vum Lëtzebuergeschen opgestallt huet (déi um sougenannte "westfränkesche Krees" baséiert), déi en a senger Dokterthees Grundlegung einer Geschichte des Luxemburgischen verëffentlecht huet. Hien huet och ë. a. un engem Lëtzebuerger Sproochatlas geschafft an eng Grammaire vum Lëtzebuergesche geschriwwen.
Vun der Dialektologie zu der Soziolinguistik
Bis un d'Enn vun den 1960er Joren huet d'sproochwëssenschaftlech Fuerschung zu Lëtzebuerg bal nëmme am Kader vun der Dialektologie geschafft, d. h. d'Lëtzebuergescht ass a senge Partikularitéiten an Ënnerscheeder zu aneren Dialekter am däitschen (oder "germanesche") Sproochraum definéiert a beschriwwe ginn. Ënner dem Afloss vun der linguistescher Fuerschung vu soss doruechter ass awer no an no d'Sprooch als Kommunikatiounsmëttel an de Mëttelpunkt vum Intressi geroden: Et gouf analyséiert, wie wou wat mat wiem geschwat huet, wat zu Lëtzebuerg natierlech bedeit, datt d'Méisproochegkeet genee ënnersicht gouf, anerersäits och d'sozial Aspekter vun der sproochlecher Kommunikatioun. Als Standardwierk fir de Fuerschungsstand zu där Zäit kéint een dem Fernand Hoffmann säi Buch Sprachen in Luxemburg (1979) bezeechnen.
Akadeemesch Fuerschungen
An den 1980er Joren, zum Deel als Folleg vum Sproochegesetz vun 1984, konnt ee feststellen, datt auslännesch Universitéiten ugefaangen hunn, sech fir d'Sproochesituatioun zu Lëtzebuerg z'intresséieren. Sou gëtt et aus där Zäit verschidde Licence-, Maîtrise-/Magister- an Dokteraarbechten dozou. Sproochewëssenschaftler wéi de Johannes Kramer zu Tréier oder Gerald Newton zu Sheffield hunn Aarbechte publizéiert oder, wéi den Otmar Werner zu Freiburg im Breisgau, Seminairen iwwer d'Lëtzebuergesch ugebueden. Ze ernimme sief op dëser Plaz och dem François Schanen seng Habilitatiounsschrëft iwwer d'Syntax vum Dialekt vu Schengen (Recherches sur la syntaxe du luxembourgeois de Schengen: l'énoncé verbal, Sorbonne, Paris, 1980) vu bal 1.200 Säiten.
Traditioun vs. Modern
An den 1990er Jore koum et fir d'éischt zu Lëtzebuerg zu enger - fir lëtzebuergesch Verhältnesser scho bal vehementer - wëssenschaftlecher Ausernanersetzung: De Soziolog Fernand Fehlen, deen de Fuerschungsprojet Baleine (eng groussugeluechten empiresch Analys vum Sproochgebrauch a Sproochkompetenz zu Lëtzebuerg) geleet huet, huet der "traditioneller" Sproochfuerschung virgeworf, d'sproochlech Realitéit zu Lëtzebuerg net vollstänneg z'erfaassen an d'Roll vum Franséischen als lingua franca net unzëerkennen. De Joseph Reisdoerfer, de Jean-Paul Hoffmann an de Guy Berg, déi an de Jore virdru Fuerschungsaarbechte publizéiert haten, hu probéiert, dës Kritik als net méi zäitgeméiss ze widderleeën. 1997 koum et och zum Eclat ëm de Lëtzebuerger Dictionnaire deen no Protester ë. a. wéinst der onkritescher Opzielung vun antisemittesche Spréchelcher beim Lemma Judd, iwwer 20 Joer, nodeem e publizéiert gouf, aus dem Verkaf geholl gouf. Ee Joer drop gouf de Conseil permanent de la langue luxembourgeoise gegrënnt, an ë. a. domat chargéiert, en neien Dictionnaire iwwer d'Lëtzebuergescht auszeschaffen.
D'Sproochfuerschung an den 2000er Joren
Enn den 1990er huet déi Lëtzebuerger Sproochwëssenschaft, ë. a. den Nico Weber, d'Computerlinguistik entdeckt. No engem éischten Ulaf tëscht 2000-2002 (Jérôme Lulling, Pierre Mousel) gëtt et zanter 2006 e Spellchecker deen ënner enger fräier Lizenz steet an dorop ausgeluecht ass, mat de gängegen Open-Source-Programmer ze funktionéieren (OpenOffice, Mozilla Thunderbird, asw.). Dësen Utilitär ënner dem Numm www.spellchecker.lu gëtt reegelméisseg weiderentwéckelt.
Uganks den 2000er sinn och déi éischt online Dictionnairë fir d'Lëtzebuergescht erauskomm: 6000 Wierder op Lëtzebuergesch vun der Jacqui Zimmer, Luxdico.com vu Lulling & Schanen (- 2003), Dico.lu an duerno dunn den Lëtzebuerger Online Dictionnaire.
International Entwécklungsassociatioun
D'International Entwécklungsassociatioun (IDA) ass eng Ënnerorganisatioun vun der Weltbank-Grupp an huet hire Sëtz zu Washington D.C..
Interamerikanesch Entwécklungsbank
D'Interamerikanesch Entwécklungsbank (engl.: Inter-American Development Bank (IBD); spuen.: Banco Interamericano de Desarrollo (BID); port.: Banco Interamericano de Desenvolvimento (BID)) ass eng multilateral Entwécklungsbank, déi 1959 gegrënnt gouf an hire Sëtz zu Washington D.C. USA huet.
Hir Missioun ass et, déi wirtschafts- a sozialpolitesch Entwécklung a Mëttel- a Südamerika duerch d'Finanzéierung vu Projeten, déi deem Zweck déngen, virunzedreiwen. D'Bank huet 47 onofhängeg Memberlänner als Aktionären, vun deenen der 26 berechtegt sinn, Prêten ze froen.
ONG
D'Wuert ONG bezeechent:
Fort d'Illange
De Fort d'Illange an der Gemeng mat dem selwechten Numm am Museldepartement gouf tëscht 1905 et 1910 vun der däitscher Arméi déi déizäit do Meeschter war gebaut.
De Fort hat eng Besatzung vun 3 Infantries-Kompanien an eng Batterie vu 4 Kanounen.
Seng Missioun war fir de Fort de Guentrange an de Fort de Koenigsmacker ze decken.
D'Festung gouf an den 1930er Jore vun der franséischer Arméi mat an de Festungssecteur vun Diddenuewen, an der Festungsregioun vu Metz vun der Maginotlinn integréiert.
Lëscht vun de Gemengen am Departement Charente-Maritime
Lëscht vun de 472 Gemengen am Departement Charente-Maritime
Wolfram
Wolfram (offiziell Tungsten) mam Symbol W, ass e cheemescht Element mat der Uerdnungszuel 74 am Periodesystem vun den Elementer. Seng relativ Atommass ass 183,84.
Mémorial aux forestiers
De Mémorial aux forestiers op hollännesch, Boswachtersmonument ass e Monument an der Forêt de Soignes südlech vun Uccle, an eng ronn 2.000 Meter nordwestlech vum Hippodrome Groenendaal, an enger trapezfërmeger Bëschparzell, där hir Grenze gemaach ginn duerch: Drève de Harras am Osten, Drève des Bonniers am Süden, Drève de Lorraine am Westen, an d'Drève Saint-Hubert am Norden.
Et besteet aus engem Dolmen ëm deen an engem Krees eelef Puddingfielsbléck aus der Géigend vu Stavelot-Malmedy stinn.
Canton d'Épinal-Ouest
De Canton d'Épinal-Ouest ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert war Épinal.
Kiso-Observatoire
De Kiso-Observatoire (木曽観測所, Kiso kansokujo) ass e japaneschen Observatoire zu Kiso um Bierg Ontake. Den Observatoire gouf 1974 gegrënnt a gëtt vum Institut fir Astronomie geleet, d'Fakultéit fir Naturwëssenschafte vun der Universitéit Tokio. Am Observatoire stinn e Schmidt-Teleskop mat 105 cm Apertur an en 30-cm-Teleskop.
Aither
Aither, Aithir oder Aether ass an der griichescher Mythologie d'Persounifikatioun vum "ieweschten Himmel", de Jong vum Erebos a vun der Nyx.
Den Aither ass d'Séil vun der Welt an all neit Liewen entspréngt aus him. Hien ass déi reng Loft, déi d'Gëtter ootmen an an där d'Stäre schwiewen. Am Géigesaz dozou ootmen d'Mënschen aer.
Den Erzielunge vun den Orphiker no wieren d'Nyx an den Aither awer vun Ufank un do gewiescht: Si, d'Nuecht, gouf vum Wand, dem Aithir, befrucht an huet dunn e sëlwert Ee an de Schouss vun der Däischtert geluecht, aus deem den Eros erausgekroch koum, de Gott mat de Flilleken aus Gold, deen zwee Geschlechter huet an alles beweegt.
An dësem Ee wier als éischt uewen de Chaos an ënnen den Okeanos, den eelste Mieresgott, zesumme mat der Tethys gewiescht. Oder, no enger anerer Erzielung, wier uewen de Chaos, den eidele Raum, an ënnen d'Gaia, déi grouss Äerdgëttin gewiescht.
Malta
D'Republik Malta (malt.: Repubblika ta'Malta) ass dee klengsten europäeschen Inselstaat am Mëttelmier a klengste Memberstaat vun der EU.
Geschicht
Déi éischt Mënsche sinn ongeféier 5000 v. Chr. vu Sizilien aus op Malta komm. 4000 - 3000 v. Chr. sinn d'Megalith-Tempele gebaut ginn. Malta stoung ënner dem Afloss vu ville Kulturen. Fir d'éischt ware Phenizier do, duerno d'Griichen, da bis 218 v. Chr. d'Karthager. Vun 218 bis 201 v. Chr. huet den Zweete Punesche Krich gedauert an d'Réimer hunn d'Muecht op Malta iwwerholl. Am Joer 60 ass den Apostel Paulus op Malta ukomm an huet d'Insel evangeliséiert. Dunn ass d'Insel an d'Hänn vun de Vandalen iwwergaangen, duerno an déi vun de Goten. Déi goufe vun de Byzantiner verdriwwen a sou war Malta bis 870 vum byzantinesche Räich besat. 870 war d'Invasioun vun den Araber op der Insel. Si koume vu Sizilien eriwwer. 1090 hunn d'Normannen d'Muecht iwwerholl, du koumen d'Aragonier, bis 1530 d'Osmanen ugefaangen hunn, Malta unzegräifen. D'Insel, déi zu deem Zäitpunkt vum Malteeseruerde regéiert gouf, konnt sech géint d'Ugrëff vun den Tierke behaapten.
Malta gouf den 21. September 1964 onofhängeg Groussbritannien. Den 1. Mee 2004 ass Malta an d'EU bäigetratt.
Geographie
Malta läit am Mëttelmier, 90 km südlech vu Sizilien. De malteesesche Staat besteet aus dräi bewunnten Inselen, Malta, Gozo a Comino souwéi dräi onbewunnten, Cominotto, Filfla a St. Pauls Island. Malta huet 245,6 km², Gozo 67 km² an de Rescht vun den Inselen 3 km². Déi gréisst Längt vu Malta huet 27 km, an déi gréisst Breet 14 km. Zu Gozo sinn et 14 km Längt a 7 km Breet. Malta huet keng Bierger a keng Flëss. Op der Küst sinn Häfen, Sandplagen a kleng Fielsebuchten.
Politik
Malta huet sech den 13. Dezember 1974 zu enger parlamentarescher Republik erkläert. Vum 21. September 1964 ass Malta vu Grousbritannien onofhängeg, ass awer nach am Commonwealth. Et gëtt zwou grouss Haaptparteien: d ' Nationalist Party (konservativ) an d'Malta Labour Party (sozialdemokratesch). D'Walbedeelegung läit traditionell bei iwwer 90 %. D'Parlament huet 65 Sëtz.
Canton d'Étables-sur-Mer
De Canton d'Étables-sur-Mer ass eng fréier franséisch administrativ Andeelung am Arrondissement Saint-Brieuc, am Departement Côtes-d'Armor an der Regioun Bretagne. Bei der Kantonalreform vun 2014 gouf de Kanton ofgeschaaft.
Malta
Bevëlkerung
Op Camino, der klengster bewunnter Insel, wunne just 3 Malteeser.
Relioun
Zirka 96 % vun der Populatioun si réimesch-kathoulesch. Donieft gëtt et nach Judden a Protestanten.
Sprooch a Schrëft
D'Landessprooch ass Malteesesch, eng semitesch Sprooch mat arabeschem a romaneschem Aschlag. Et ass déi eenzeg semitesch Sprooch déi mat laténgesche Buschtawe geschriwwe gëtt. Englesch gëtt als zweet Amtssprooch benotzt. Als drëtt Sprooch léieren d'Malteeser Italieenesch an der Schoul.
Malteesesch ass e fréieren arabeschen Dialekt, mat staarkem Afloss vun der italieenescher Sprooch, awer och vum Franséischen, Engleschen a Spueneschen.
Trofeo Serra de Tramuntana
Den Trofeo Serra de Tramuntana ass eng Vëloscourse déi op der Baleareninsel Mallorca am Kader vum Challenge de Mallorca gefuer gëtt.
Zanter 2005 gehéiert dës Course zum UCI Europe Tour an ass zanterhier an der Klass 1.1 agestuuft.
Malta
Ekonomie
Zanter dem 1. Januar 2008 huet Malta den Euro als Wärung. Virdru war dat d'Malteesesch Lira, op Malteesesch: Lira Maltija.
Malta beschäftegt sech mam Opbau vun der Industrie an dem Tourismus, nodeem déi brittesch Marinn ofgezu ginn ass, fir sou de finanziellen Deel ze kompenséieren.
Opdeelung vum Bruttosozialprodukt: 25 % Industrie, 72 % Déngschtleeschtungssecteur (dovun 35 % Tourismus) an 3 % Landwirtschaft.
Exportgidder sinn: Elektronik, Autosdeeler, Textil- a landwirtschaftlech Produkter.
Verkéier
Op Malta gëtt lénks gefuer. Eisebunn gëtt et keng méi op der Insel.
Créispent
Créispent ass e Lieu-dit an der Gemeng Konsdref.
Stëftung
Eng Stëftung oder Fondatioun ass eng Ariichtung a rechtlecht Mëttel am Intressi vun enger wierksamer Verméigensverwaltung am Sënn vum Zweck, déi de Stëfter enger Stëftung zugrond geluecht huet. An der Reegel geet et drëm, fir e Verméigen ze erhalen an den Erdrag dovun fir d'Realisatioun zu festgesaten Zwecker anzesetzen. Déi meescht Stëftunge verfollegen en Zil vun allgemengem Notzen.
Canton d'Épinal-Est
De Canton d'Épinal-Est ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert war Épinal.
Lucien Linden
De Lucien Charles Antoine Linden, gebuer den 12. Dezember 1853 zu Ixelles, gestuerwen de 17. Oktober 1940 zu Boitsfort, war e belsche Botaniker.
De Lucien Linden huet, wéi säi Papp, de Jean Linden, ënnersicht, wéi een d'Orchideeën an Europa am beschten ziichte kann. Eng Orchideeënaart, Paphinia lindeniana aus dem tropesche Südamerika, gouf no him benannt.
Méi spéit huet hie sech mat der Zuucht vu Kautschuk-Beem am Belsche Kongo a vu Kaffisplanzen op Java befaasst. Dobäi huet hien och mam Edouard Luja zesummegeschafft.
Hie war och 1904-1905 ee vun de Bedreiwer vun engem Projet, zu Lëtzebuerg e Spillcasino opzeriichten, wat awer vun der Regierung Eyschen refuséiert gouf, déi ëm de gudde Ruff vu Lëtzebuerg bei sengen Nopeschlänner, wou Casinoe verbuede waren, gefaart huet.
No 1907 huet hie sech mam Traitement vun Ofwässer beschäftegt.
Säi Monni war den Nicolas Funck.
Allerbuer
Allerbuer (lokal: Allerburren ) ass eng Uertschaft an der Gemeng Wëntger.
Geographie
Allerbuer ass e klengt Bauerenduerf mat ronn enger hallwer Dosen Haiser, an déi westlechst Uertschaft an der Gemeng Wëntger. Si läit an engem Westhank dee seng héchst Plaz mat 517 Meter um Flouer Paatzeratt huet. Déi déifst Plaz ass am Dall vun der Wemperbaach mat ongeféier 420 Meter.
Duerch d'Uertschaft féiert d'N 20, déi vun der Féitsch op d'belsch Grenz féiert, a vun do weider iwwer déi belsch Nationalstrooss N 874 iwwer Longvilly op Baaschtnech.
Canton de La Rochelle-2
De Canton de La Rochelle-2 ass eng franséisch administrativ Andeelung am Arrondissement La Rochelle, am Departement Charente-Maritime an der Regioun Nei-Aquitaine.
Jean-Michel Folon
De Jean-Michel Folon gebuer den 1. Mäerz 1934 zu Uccle, a gestuerwen den 20. Oktober 2005 zu Monaco war e belsche Moler, Tapissier, Sculpteur a Graveur.
Eng grouss Parti vu senge Wierker sinn am Domaine Solvay zu La Hulpe ze gesinn.
Lear Jet Observatory
De Lear Jet Observatory war ee vun den éischte fligergestëtzten Observatoire vun der Infraroutastronomie.
Mat dem Lear Jet Observatory gouf ë. a. entdeckt, datt d'Planéite Jupiter a Saturn méi Energie ofstrale wéi si vun der Sonn absorbéieren. Doriwwer eraus goufe Stäregebuertsgebidder a Galaxien ënnersicht.
Le prisonnier politique
Le prisonnier politique ass den Numm vun enger monumentaler Skulptur vum Lucien Wercollier, déi et an dräi Versiounen, allen dräi am Bronze, gëtt. Déi bekanntst Versioun steet an der Stad Lëtzebuerg um Nikloskierfecht beim Hinzerter Kräiz.
D'Skulptur gouf 1949 vum Wercollier geschaf, nom Modell vun enger klenger hëlzener Skulptur, déi e franséische Matgefaangenen him Enn 1942 am KZ Hinzert geschenkt hat.
Kurhaus Baden-Baden
D'Kurhaus zu Baden-Baden ass Treffpunkt fir Touristen, Nuetseilen, Kurgäscht, Geschäftsleit a Glécksspiller. Et gouf am 19. Joerhonnert vum Karlsruher Baumeeschter Friedrich Weinbrenner am klassistesche Stil entworf.
D'Gebai besteet aus dräi Deeler a läit direkt nieft dem Kurgaart.
De Casino, ass ee vun de schéinsten a beléiftsten aus Däitschland. 1809 goufen déi éischt offiziell Casinoen zu Baden-Baden am Konversatiounshaus an am Promenadenhaus (haitegt Kurhaus) opgemaach. 1824 gouf dunn d'Kurhaus vum Weinbrenner gebaut. 1855 gouf de Casino vu franséische Kënschtler a Bannenarchitekten an eng fantastesch Spillhal am Stil vun de franséische Kinneksschlässer aus dem 17. Joerhonnert, mat ville verschiddene Säll (Salon Pompadour, roude Sall, Wantergaart, florentinesche Sall) ëmgebaut.
Alemannesch
Alemannesch ass en däitschen Dialekt, deen am Süde vun Däitschland, am Elsass, an der Schwäiz an am Vorarlberg (Éisträich) geschwat gëtt. Et gëtt véier verschidden Dialekter:
An Däitschland, am Elsass an am Vorarlberg ass den Dialekt a Gefor auszestierwen, well Héichdäitsch dat Alemannescht ersetzt. Et gëtt virun allem vun ale Leit geschwat; um Land ass et méi heefeg wéi an de Stied.
Dee wichtegsten alemannesche Mondaartdichter ass de Johann Peter Hebel.
Canton de La Rochelle-3
De Canton de La Rochelle-3 ass eng franséisch administrativ Andeelung am Arrondissement La Rochelle, am Departement Charente-Maritime an der Regioun Nei-Aquitaine.
Béigen
Béigen ass eng Uertschaft an der Gemeng Wëntger.
Fréier Gemeng Béigen
Bis zur Grënnung vun der neier Gemeng Wëntger den 1. Januar 1978 war Béigen eng eegestänneg Gemeng.
Déi fréier Gemeng hat eng Fläch vu 4.007,3758 ha.
Uertschaften a Lieu-diten an der fréierer Gemeng
Ausser Béigen hu follgend Uertschaften zu der fréierer Gemeng gehéiert:
=== Buergermeeschtere vun der fréierer Gemeng ===
Regioun (Finnland)
D'Regiounen a Finnland (finn. maakunnat, schwed. landskap; sinn eng administrativ Andeelung an de finnesche Provënzen (lääni). Si hunn hir Originnen an den historesche Regiounen déi et an der Zäit vun der schweedescher Herrschaft gouf.
An dëser Lëscht stinn d'Regiounen de Provënzen no zortéiert mat de finneschen a schweedeschen Nimm.
<br clear="all" style="clear:both;" />
Chambre de commerce
D'Chambre de Commerce, och Handelskummer genannt, ass eng Lëtzebuerger Beruffschamber, déi d'Interête vum Handel, der Industrie, de Banken an all anere Betriber mat Ausnam vun deenen aus dem Handwierk an der Landwirtschaft vertrëtt. Se huet de Statut vun engem ëffentlechen Etablissement.
D'Chambre de commerce ass hirersäits Member am Daachverband Union des entreprises luxembourgeoises (UEL).
Geschicht
Den 1. Oktober 1841, nëmmen zwee Joer no der Onofhängegkeet vu Lëtzebuerg, huet de Kinnek a Grand-Duc Wëllem II. duerch en Arrêté d'Handelskummer geschaaft. Se hat deemools 21 Memberen déi ë. a. follgend Beruffssparte vertrueden hunn: Schmëtten, Händschen-, Porzeläin- a Pabeierfabricken, Wiewereien, Millen, Tubaksindustrie, asw.
D'Schafe vun der Handelskummer gouf de 4. Abrëll 1924 nach duerch e Gesetz confirméiert, mat deem zu Lëtzebuerg e Beruffschamber-System op eligibeler Basis opgebaut gouf. Nieft der Handelskummer goufen ë. a. och nach Handwierkerkummer an d'Landwirtschaftskummer an d'Liewe geruff.
Organisatioun
Generaldirekter ass zanter Januar 2014 den Ekonomist Carlo Thelen.
Tunnel vu Froidmont
Den Tunnel vu Froidmont ass en Eisebunnstunnel zu Léck op der Eisebunnsstreck Léck-Visé déi bei der SNCB Linn 40 heescht. Den Tunnel gouf 1917 vun der preisescher Besatzung gebaut, fir dem Ëmwee iwwer d'Gare du Longdoz aus de Féiss ze goen. Den Haaptgronn fir de Bau vun der neier Streck mat dem Tunnel war, well d'Gare de Longdoz eng Kappgare war, a vill Zäit beim Ëmdréine vun de Lokomotive veluer goung.
Déi nei Streck déi duerch den Tunnel féiert gouf op der Héicht vun der Bréck déi de Boulevard Frankignoul mat dem Boulevard Raymond Poincaré verbënnt, vun der Streck Léck-Namouer ofgeleet, fir da kuerz hanner dem Tunnel, deen ënner engem Deel vum Parc des Oblats erduercht féiert, nees op der Héicht vum Val d'Or un d'Streck Longdoz-Maastricht unzeschléissen.
Den Tunnel läit op enger Héicht vu 70 Meter an ass 78 Meter laang.
Uluru
Den Uluru ass de gréisste Monolith op der Äerd an déi wuel bekanntst Touristenattraktioun vun Australien. Den Uluru oder Ayers Rock, wéi een nach haut meeschtens genannt gëtt, ass e Rescht vun enger Biergkett.
Geographie
Den Uluru läit am Uluru-Kata Tjuta Nationalpark 460 km südëstlech vun Alice Springs ewech, am Northern Territory matzen an der riseger rouder Wüst vun Australien.
En ass 4 ½ km laang, 2 ½ km breet an 348,7 m héich.
Geologie
Uluru heescht iwwersat: Plaz am Schiet. Et ass e geologesche Phenomeen. De roude Sandsteemonolith steet 348 Meter aus dem australeschen Outback eraus. Mä dat ass eigentlech nëmmen d'Spëtz dovun, de Rescht, läit bis zu sechsdausend Meter déif ënner der Äerduewerfläch. Op senger Uewerfläch si lauter Waasserlächer, verschiddener sou déif, datt si ni ausdréchnen. De wéinege Reen deen an där dréchener Wüst fält, sammelt sech op engem risege Platto a speist ëm de Fiels ronderëm e fruchtbare Buedem. Zanter Joerdausenden ass den Uluru eng Quell vu Waasser an Nahrung fir d'Mënschen an Déieren.
Tëscht dem Dag an der Nuecht gëtt et riseg Temperaturënnerscheeder. Am Dag kënnen d'Temperature bis op 40 Grad eropklammen, wougéint s'an der Nuecht an de Minus falen. Dohier geet d'Gestengs duerch d'Hëtzt am Dag auserneen an an der Nuecht duerch d'Keelt zitt et sech zesummen wat derzou féiert datt den Uluru lues a lues zerbréckelt.
Eigentlech besteet de Monolith aus déckkäregem groe Sand. Seng rout Faarf huet hie kritt duerch de Stëbs, deen de Wand aus der rouder Wüst op hie bléist.
Geschicht
Den Uluru ass en hellegen Uert fir d'Anangu, déi Aboriginis déi an dëser Géigend schonn zanter dausende vu Jore liewen. 1871 huet den Uluru vum europäeschen Entdecker William Gosse den Numm Ayers Rock kritt. Den Numm kënnt vum deemolegem Premierminister dem Sir Henry Ayers vu South Australia. De Gosse, dee vu Beruff Vermiessungsingenieur war, huet de Monolith 1873 als Éischten erfuerscht. An den 1980er Joren ass tëscht den Aboriginis an dem australesche Staat en Ofkommes getraff ginn, déi d'Benotze vum Uluru festleet. D'Land ronderëm de Fiels kruten d'Urawunner zeréck, ënner der Konditioun den Nationalpark fir Touristen zougänglech ze loossen. D'Hoteller direkt beim Fiels sinn dunn och an déi nei gebaute Stad Yulara verluecht ginn. D'Reschter dovu sinn nach haut z'erkennen.
Kuckeswäertes
D'Australier bezeechnen den Uluru och gär als rout Häerz. Deen Numm kënnt vun der staarker rouder Faarf vum eisenhaltege Sandsteen. Jee no Sonnenstand- oder stralung liicht an deene verschiddenste Routtéin, wéi feierrout, purpurrout, rosa a violett.
Mat enger Kette kann een op den Ayers Rock eropklammen, wou ee vun uewen eng wonnerbar Aussicht huet. D'Eropklammen dauert ongeféier 30 – 35 Minutten. De Rekord läit bei 12 Minutten.
Et kann een och en Entdeckungstour ronderëm de Monolith maachen, wou een déi joerdausendal Hiel kucke kann. D'Zeechnungen op de Wänn sinn deelweis méi al wéi 30.000 Joer, an handelen iwwer d'Dramzäit, d'Mythologie an d'Schöpfungsgeschicht vun den Aboriginis. Déi Geschicht ass geheim an néierens schrëftlech festgehalen a konnt bis elo net vun de Wëssenschaftler enträtselt ginn.
Ameuvelle
Ameuvelle ass eng franséisch Gemeng an de Vogesen an der Regioun Grand Est.
Fribourg (Schwäiz)
Fribourg (de: Freiburg) ass d'Haaptuertschaft vum Schwäizer Kanton Fribourg.
Schoulen
Well Fribourg op der däitsch- a franséischsproocheger Grenz läit, sinn all Schoulcoursen an deene béide Sproochen, wat eenzegaarteg an Europa ass.
Boxer
Boxer ass eng Uertschaft an der Gemeng Wëntger.
Virun der Gemengefusioun zur neier Gemeng Wëntger den 1. Januar 1977 huet d'Uertschaft zu der fréierer Gemeng Aasselbuer gehéiert.
Prisong vu Saint-Laurent-du-Maroni
De Prisong vu Saint-Laurent-du-Maroni war e franséische Prisong zu Saint-Laurent-du-Maroni an der franséischer Guyane, deen als Sécherheetsprisong fir Schwéierverbriecher geduecht war. Et war den Haaptprisong op Guyane, wou d'Prisongen ënner dem Numm Bagne de Guyane française zesummegefaasst waren.
Saint-Laurent-du-Maroni
Saint-Laurent du Maroni ass eng franséisch Gemeng am franséischen Iwwerséigebitt Guyane.
Geographie
Saint-Laurent du Maroni (253 km westlech vu Cayenne) läit um rietsen Uwänner vum Maroni eng 30 km vun der Plaz ewech wou de Maroni an den Atlantik leeft, riichtiwwer vun der Stad Albina am Surinam am Nordweste vum südamerikanesche Kontinent.
Saint-Laurent du Maroni ass e bekannte Standuert vun enger fréierer franséischer Strofkolonie fir Schwéierverbriecher.
Bleurville
Bleurville ass eng franséisch Gemeng an de Vogesen an der Regioun Grand Est.
Lëscht vun de kathouleschen Uerden a Congregatiounen zu Lëtzebuerg
Kathoulesch Uerden a Congregatiounen zu Lëtzebuerg gëtt et eng Rei. Hei d'Lëscht, sou wéi se den Äerzbistum Lëtzebuerg publizéiert huet :
Unuk (Stär)
Den Unuk (α Ser / α Serpentis) läit ongeféier 73 Liichtjoer vun eis ewech. Et ass en Dräifachstäresystem am Stärebild Serpens.
Den α Serpentis A ass en orange Stär vun der Spektralklass K2III mat enger visueller Magnitude vu +2,7 mag. Dëse Stär huet déi 70-fach Hellegkeet bei enger Uewerflächentemperatur vu 4300 Kelvin an dem 15-fache Radius vun eiser Sonn.
Donauinsel
D'Donauinsel ass eng 21,1 km laang a bis zu 200 m breet Sträif tëscht der Donau an dem sougenannten Entlastungsgerinne (och Nei Donau genannt) zu Wien.
Unuk (Stär)
58 Bousekonnen ewech läit den α Serpentis B (Spektraltyp A3) mat enger visueller Hellegkert vun 11.8 mag; den α Serpentis C, ass e Stär mat 13. Magnitude, a läit 2.3 Bouminutte vun A ewech.
Donauinsel
D'Donauinsel ass an de Joren 1972-1988 entstanen, wärend der Héichwaassereguléierung vun der Donau. Duerch d'Opschëdde vun der Donauinsel gouf eng Derivatioun parallel zu der Donau geschaf, dat am Normalfall e Gewässer ass, dat steet, mä bei Héichwaasser geflut gëtt, a sou hëllefe soll, Iwwerschwemmungen ze verhënneren. D'Insel selwer bleift bei Héichwaasser gréisstendeels waasserfräi.
Unuk (Stär)
Den Numm Unuk ass eng Ofkierzung vun Unuk al Hay (och Unukalhai, Unuk Elhaia ë. a.) a bedeit sou vill wéi "Hals vun der Schlaang". Den α Serpentis gëtt och "Cor Serpentis" (lat. "Häerz vun der Schlaang") genannt.
Donauinsel
Mëttlerweil huet sech d'Donauinsel zu engem beléiften Erhuelungsgebitt fir d'Wiener Bevëlkerung entwéckelt. Des Weideren ass do am nërdlechen a südleche Beräich ee vun de gréissten FKK-Beräicher deen no bei enger Groussstad läit. An den 80er Joren huet sech um Ufer géintiwwer bei der Räichsbréck ënner dem Numm Copa Cagrana (de Staddeel Kagran ass net wäit ewech) op der Donauinsel selwer eng villfälteg Lokalszen entwéckelt.
Unuk (Stär)
Koordinaten (Equinoxe 2000)
Donauinsel
Donauinselfest
Zanter 1984 ass all Joer un engem Weekend géint Enn Juni op der Donauinsel d'Donauinselfest. Et gouf schonn 1983 um fäerdeggestallte Beräich ëm d'Floridsdorfer Bréck e klengt "kulturellt Fréijoersfest", wat als Virgänger vum Donauinselfest gëllt, a vum SPÖ-Politiker Harry Kopietz initiéiert gouf. Aus dem klenge Fest gouf am Laf vun de Joren en Evenement vun dräi Deeg mat méi wéi dräi Millioune Visiteuren. Et ass dee gréissten Open-Air Concert an Europa mat fräiem Entrée. De Festterrain huet eng Längt vun e puer Kilometer vun der Räichsbréck bis bei d'Nordbréck.
Bruechtebaach
Bruechtebaach (lokal: Brotebaach ) ass eng Uertschaft an der Gemeng Wëntger.
Bréck vu Stolzebuerg
Si ass 1963 a Betrib geholl ginn an huet eng Bréck ersat déi eréischt 1956 gebaut gi war.
Déi nei Bréck ass eng Dunne-Plackebréck aus arméiertem Bëtong mat 4 Dunnen iwwer déi zwee Felder iwwer dem Wier, an eng normal arméiert Bëtongsplack iwwer d'Feld dat op der däitscher Säit ustéisst. Se ass am arméierte Bëtong gebaut an ass 51,15 m laang. Déi 2 Feldwäiten um Damm sinn allen zwou 16 m laang.
D'Nopeschbrécke sinn d'Bréck vu Gemünd (flossop) an d'Foussgängerbréck bei der SEO (flossof).
Réimesch Traitéen
D'Réimesch Traitéë goufen de 25. Mäerz 1957 vun der Belsch, der Bundesrepublik Däitschland, Frankräich, Italien, Lëtzebuerg an Holland zu Roum ënnerschriwwen. Si bestinn aus dem Traité fir d'Grënnung vun der Europäescher Wirtschaftsunioun deen d'Europäesch Wirtschaftsgemeinschaft (EWG) geschaf huet, an dem Traité iwwer d'Europäesch Atomgemeinschaft (EURATOM). Et sinn déi zwéin Haaptbestandeeler vun de spéideren Europäesche Communautéiten.
Zesumme mat der Europäescher Communautéit fir Kuel a Stol ass doraus méi spéit d'Europäesch Unioun entstanen:
Inhalt vum Traité iwwert Europäesch Wirtschaftsgemeinschaft
Den Traité iwwer d'Europäesch Wirtschaftsgemeinschaft besteet aus 6 Deeler. Dozou kommen nach Annexen déi deelweis lännerspézifesch Dispositiounen enthalen.
Éischten Deel: D'Prinzipien
Deen éischten Deel leet Grondprinzipie fest, wouvunner déi wichtegst d'Ofschafe vun der Douane fir Wueren tëscht de Länner vun der EWG an de fräien Verkéier vu Kapital, Déngschtleeschtungen a Persounen innerhalb vun der EWG sinn. Des Weidere ginn d'europäesch Institutioune festgeluet: d'Assemblée (spéidert Parlament), de Conseil, d'Commissioun an de Geriichtshaff. Am Géigesaz zur Lëtzebuerger Legislatioun, déi gréisstendeels fräi vun Text ouni normative Charakter ass, sinn am éischten Deel vum Traité vill allgemeng Provisiounen ouni datt eppes virgesinn ass, fir wa se net agehale ginn (z. B. d'Institutioune suerge fir déi finanziell Stabilitéit vun de Memberstaate).
Zweeten Deel: D'Fëllementer vun der Gemeinschaft
Den zweeten Deel leet da konkreet fest wéi d'fräi Zirkulatioun vu Persounen, Déngschtleeschtungen, Kapital, a Wueren ëmgesat gëtt. Fir d'Wueren gouf all Zort vun Douane-Tax grad esou wéi all quantitativ Limitt op Exporter an Importer tëscht de Länner vun der EWG verbueden (mat Iwwergangsperioden). D'Douane op Wueren aus Drëttlänner gouf harmoniséiert andeems eng moduléiert Moyenne aus den 1957 gëltegen Douanestaxen aus de 4 EWG Länner déi eng Grenz no baussen (vun der EWG) haten, gebilt an applizéiert gouf. D'Kommissioun gouf chargéiert fir fir d'Zukunft alles wat Fräihandel respektiv Douanestaxe mat net EWG Länner betrëfft ze reegelen. Am Beräich vun der Landwirtschaft gouf ausserdeem festgehalen, datt d'Versuergung mat Liewensmëttel muss sécher sinn, an zwar mat Präisser déi fir de Consommateur raisonnabel sinn. Ausserdeem sollten déi Leit déi am Landwirtschaftssecteur schaffen en auskëmmlecht Liewen mat hirem Verdéngscht kënne féieren. Fir dat ze realiséieren gouf d'Agrarpolitik vergemeinsamt an et konnte gemeinsam Mesure geholl ginn wéi gesetzlech Preislimitten awer och Subventiounen, grad wéi Systemer fir Landwirtschaftsproduitë ze stockéieren (cf. Botterbierg). D'Landwirtschaft huet eng besonnesch Stellung kritt an deem Sënn datt allgemeng Konkurrenzreegele vum Traité nëmme ganz beschränkt applikabel waren.
Fir déi schaffend Bevëlkerung ass eng allgemeng Reesfräiheet agefouert ginn. Jiddereen konnt fir ze schaffen an all anert Land liewen goen, an ënnert Konditioune déi d'Kommissioun sollt ausschaffe dono och kënne an deem Land liewe bleiwen. Keen Employeur huet méi däerfen eng Diskriminatioun op Grond vun der Nationalitéit an de Länner vun der EWG fir d'Ausschreiwung oder Besetzung vun enger Aarbechtsplaz virgesinn. Den ëffentlëche Secteur war dovun ausgeholl. Am Kader vun de Sozialversécherungen gouf d'Commissioun chargéiert fir sécher ze stëllen datt Leit, déi migréiere fir ze schaffen, an hir Famill, Urecht op déi selwecht Leeschtungen hunn wéi di aner an notamment all Versécherungsperioden aus EWG-Länner géigesäiteg unerkannt ginn (virun allem fir d'Pensioun).
Op eng analog Aart a Weis si Restriktioune fir d'Kapital ofgeschaf ginn. Well zu där Zäit déi verschidde Länner ënnerschiddlech Wärungen haten, sinn d'Staaten och verflicht ginn dofir ze suergen datt de Kaptilalverkéier net duerch deviserechtlech Restriktioune behënnert gëtt. Fir Kapital aus Drëttstaaten, ass d'Commissioun chargéiert ginn fir dem Conseil, deen et unanime ze beschléissen hat, Direktiven ze proposéieren déi e Maximum u Fräiheet aviséiert hunn. Wat den Transport betrëfft sinn och Restriktioune ofgeschaf a fir d'Zukunft verbuede ginn. Ausserdeem ass et verbuede ginn, fir fir e vergläichbaren Transportwee, ënnerschiddlech Präisser an Ofhängegkeet vum Land ze froen (awer nëmme fir Wueren).
Drëtten Deel: D'Politik vun der Gemeinschaft
Den drëtten Deel definéiert déi gemeinsam Politik vun de Länner. D'Zil vun der gemeinsamer Politik ass de fräie Verkéier vu Wueren ze erméiglechen ouni datt et zu gréisseren Instabilitéiten an de Länner kennt déi de gemeinsame Marché géifen a Gefor bréngen. Zu dem Zweck ass d'Commissioun ermächtegt ginn Direktiven auszeschaffen, déi vum Conseil unanime hu missen ugeholl ginn (d'Assemblée an e Conseil social konnten och consultéiert gin). Déi Direktiven hunn du misse vun de Länner ëmgesat ginn. De Problem datt et bei ongläicher Kompetitivitéit zu Ongläichgewiichter an de Paiementsbilanze géif kommen, gëtt sou geléist datt de Länner e Recht ageraumt gouf Mesuren ze huele fir d'Ongläichgewiichter erëm z'equilibréieren (z. B. iwwer d'Devisepolitik) déi de gemeinsame Maart aschränken. D'Commissioun erdeelt allerdéngs de Staaten eng Autorisatioun fir sou Mesuren ze huelen. Doriwwer eraus ass och eng gemeinsam Sozialpolitik festgeluecht ginn, an eent vun den explizit ausformuléierten Ziler war d'Gläichheet vun der Remuneratioun fir Männer a Frae fir eng identesch Aarbecht.
Véierten Deel: Associatioun vun den Iwwerséi-Territoiren
De véierten Deel behandelt alles wat d'Territoire ausserhalb vum Kontinent betrëfft, konkreet goung et hei virun allem em fréier Kolonien. Dësen Deel fixéiert Reegelunge fir eventuell Problemer déi doduerch entstinn well Wueren aus Drëttlänner iwwer déi Länner an d'EWG-Länner an onkontrolléierten Quantitéiten erakommen ze evitéieren.
Fenëften Deel: D'Institutioune vun der Gemeinschaft
De fenëften Deel definéiert de Fonctionnement an d'Kompetenzen vun den nei geschaaften Institutiounen, wouvunner eng gutt Partie (nach haut) zu Lëtzebuerg ass.
D'Assemblée
D'Assemblée huet éischter eng consultativ Roll. Hir Membere sinn Delegéiert aus de Parlamenter aus den eenzele Länner. Méi grouss Länner schécke méi Memberen an d'Assemblée a méi kleng Länner manner, ouni datt et eng echt Proportionalitéit gouf.
De Conseil
De Conseil ass dat Organ wat Decisioune kann huelen. Se besteet aus Regierungsvertrieder (all Land stellt ee Member), mee bei Decisioune ginn d'Stëmme ponderéiert (Lëtzebuerg: 1, Belge: 2, Holland: 2, Italien, Frankräich an Däitschland all 4). Eng gülteg Majoritéit ass bei 12 Stëmmen erreecht. Fir Decisioune déi net op Propositioun vun der Commissioun geholl gi mussen zousätzlech och nach 4 Länner dofir gestëmmt hunn. Et gëtt awer och Fäll wou d'Unanimitéit néideg ass, do spillt d'Ponderatioun da keng Roll.
D'Commissioun
D'Commissioun huet engersäits d'Aufgab vun der Exekutiv vun der Gemeinschaft, dat heescht si setzt d'Politik déi de Conseil decidéiert an der Praxis ëm an iwwerwaacht hir Exekutioun. Anerersäits ass s'an deene Beräicher, déi vum Traité virgesi sinn (z. B. de gemeinsame Marché), chargéiert fir Direktiven a Reglementer auszeschaffen. D'Reglementer sinn an alle Länner direkt applikabel a vun de Memberstaaten direkt ze exekutéieren. Direktiven sinn net bis an den leschten Detail ausgeschafft, mä ginn den designéierten Staaten (meeschtens sinn et se alleguer) Virschrëften wat fir en Zil erreecht muss ginn. Am Allgemengfall heescht dat, datt d'Staaten musse Gesetzer beschléissen déi den Ziler vun der Direktive entspriechen.
D'Commissioun besteet aus néng Memberen déi wéinst hirer Kompetenz vun de Staaten "d'un commun accord" erausgesicht ginn.
De Geriichtshaff
De Geriichtshaff ass d'Juridictioun déi zoustänneg ass fir d'Interpretatioun an d'Applikatioun vum Traité. Wa Staaten also Differenze bei der Interpretatioun vun Traitéen hunn, dann tranchéiert de Geriichtshaff. Zousätzlech gëtt de Geriichtshaff déi héchsten Instanz fir all Geriichtsaffär an engem Memberstaat wou d'Interpretatioun vum Traité eng Roll spillt, dat heescht och do wou Privatpersounen oder Entreprise ennert sech oder géint de Staat kloen. D'national Geriichter déi iwwer esou Fäll tranchéiren kënnen de Geriichtshaff a sou Fäll saiséieren an déi héchstinstanzlech Geriichter mussen et esouguer. Zesummen mam Fait datt d'Commissioun, also e supranationaalt Organ, fir d'Anhalen vun dëser Reegelung chargéiert ginn ass, bedeit dëst eng Delegatioun vun engem Deel vun der nationaler Souveränitéit un d'Communautéit. D'Lëtzebuerger Constitutioun huet dowéinst 1956 misse changéiert ginn. Dëst gelt am Nachhinein als de wichtegsten Punkt vum Traité. Dëst ass och e grousse Knackpunkt an den "Brexit-Verhandlungen", wou Groussbritannien verlaangt, datt fir de Nofolgevertrag deen de Statut vun EU-Bierger an Groussbritannien reegelt, Sträitfäll virun hire nationale Geriichter verhandelt ginn an net beim Europäesche Geriichtshaff.
De Geriichtshaff kritt säi Sëtz zu Lëtzebuerg.
Sechsten Deel: Generell a final Dipositiounen
De sechsten Deel enthält e puer weider wichteg Dispositiounen. Sou kritt d'Gemeinschaft hei d'Personalité juridique zougesprach (déi et hir z. B. erlaabt Gebaier ze besëtzen). Des Weidere verflichte sech d'Länner dozou ënnereneen Ofkommesse fir d'Ofschafe vun duebeler Besteierung ze schléisse wann dat nach net de Fall ass. Et mussen och Ofkommesse geschloss ginn déi d'Unerkennung vun der Personnalité juridique garantéiert (dat heescht eng Privatpersoun där eng Firma gehéiert ka fir Aktivitéite vun der Firma an engem anere EWG-Staat nëmmen esou wäit haftbar gemaach ginn, wéi et an deem Land wou d'Firma hierkënnt virgesinn ass). Den Ofschloss vum Traité war op onbegrenzt Dauer.